MUSTAL TURMALIINIL on väga pikk minevik ja seda on aastatuhandeid kasutatud kaitsekristallina. Musta Turmaliini on kasutatud väga pikka aega juba deemonite ja väga halbade hingede eemale peletamiseks. Must Turmaliin on üks tugevamaid kaitsekristalle ning ärasõnumise ja äraneedmise eest hoidmise kristalle terves maailmas.
#000000
- Must Turmaliin toimib kui energiate filter, see tuvastab väga kiirelt ära selle, mis on sinu jaoks vajalik ja mis ebavajalik. See on kristall, mis aitab sind säästa nendest energiatest, mis võivad sinu elu peapeale keerata. Kui sinu poole suunduvad energiad, mis võivad sind rivist välja lüüa, sind häirida, segada, sind närviliseks muuta ja sulle liiga teha, siis Must Turmaliin ei lase nendel energiatel sinuni jõuda. Musta Turmaliini kandes põrkavad negatiivsuse nooled tagasi sinna, kust need pärit on.
#000002
Must Turmaliin on see kristall, millest vee-eliksiire ei valmistata, kuna selles on metalle. Kristallidest, milles on metalliühendeid, ei ole soovitatav tervendaval eesmärgil kristallivett teha.
#000004
Must Turmaliin on kõige tugevamaks kaitsekristalliks ennekõike neile, kes on tähtkujult ♎ KAALUD või ♓ KALAD. Neile kahe tähtkuju esindajale soovitan ma hoida Musta Turmaliini kindlasti enda lähedal, kas siis kodus või sünnikristallide laekas. Sünnikristallide laeka kohta saad täpsemalt edasi lugeda SIIT, see on laegas, kus sa saad hoida kristalle, mis abistavad sind kaudselt terve elu vältel.
#000005
Tähemärgilt mõjutab Must Turmaliin kõige enam KAALUSID. Must Turmaliin aitab Kaaludel otsuseid vastu võtta ja nende vastuvõtmist kiirendada. Ehk seda kogu kaalumise protsessi veidigi leevendada. Must Turmaliin on ka Kaalude üks põhilisemaid kaitsekristalle, kiirendades nende otsustamisprotsessi. Kaalud võivad tunduda otsustusvõimetud, kuid lõpplahenduseni jõudes on nad kindlameelsed ning viivad alustatu lõpule. Must Turmaliin aitab neid sellel teekonnal. Kaitsekristallina hoiab see neid eemal ebaõnnest, probleemidest ja halbadest inimestest, tugevdades nende Aura kaitsekilpi ning muutes nad seeläbi stressiolukordadele vastupidavamaks.
#000006
KALADEL aitab Must Turmaliin ära hoida stressi, üliemotsionaalsust, depressiooni ja emotsionaalset langust. Kalad, kes kannavad seda kristalli ükskõik millisel eesmärgil, neid hoiab Must Turmaliin eemal stressist. See on üks kristall, mis võiks igal Kalal oma eluteel kaasas olla. Seda selleks, et mitte langeda kahju toovasse eluperioodi.
#000007
Must Turmaliin on ka SÕNNIDE kaitsekristall, mis aitab muuta neid intuitiivsemaks, aidates neil asju selgemalt näha, mõista asjade tagamaid ja analüüsida kiirelt erinevaid situatsioone.
#000008
Must Turmaliin on õnnekristalliks kõigile, kes on sündinud 16. kuupäeval, ükskõik millisel kuul. Must Turmaliin aitab mõista seda, milline unistus, soov või ambitsioon on see, millesse tuleks iseennast ja enda energiat panustada ehk millest oleks kasu. Must Turmaliin aitab energiaid maandada ja korrigeerida. Kristall, mis aitab keskenduda sellele, mis on oluline ja mis aitab olla hetkes. Must Turmaliin aitab 16. kuupäeval sündinul enda elus üles leida selle õige tegevuse, eriala või eneseteostamisviisi, mis aitaks ta elu õnnelikumaks muuta. Must Turmaliin toob õnne, rõõmu ja kaitset!
#000009
Kristallide puhastamise ja laadimise kohta saad lugeda SIIT.
#000011